Source: https://www.jogiforum.hu/hirek/archivum/2002-09
Timestamp: 2019-05-20 02:34:07+00:00

Document:
Hír archívum: 2002. szeptember
APEH-akció - a piacon senki nem ad számlát
2002.09.30.
Az APEH hétvégén megtartott kétnapos akcióellenőrzése során felkeresett 652 budapesti üzlet, elárusítóhely, szolgáltató 54,6 százaléka nem adott számlát, nyugtát - ismertette Hajdu Miklósné, az adóhivatal operatív ellenőrzési főosztályának vezetője hétfőn.
Beperelik Magyar Bálintot a jászladányiak
Beperelte az oktatási minisztert a jászladányi magániskolát létrehozó alapítvány, szerintük ugyanis Magyar Bálint jogtalanul szüntette meg az iskola működését. A miniszter szerint a lépésnek nincs jogi alapja, és az alapítványnak inkább az iskolának juttatott miniszteri támogatással kellene foglalkoznia.
Elnapolta az ítélethirdetést a hanyag kezeléssel vádolt egykori szolnoki polgármester, Várhegyi Attila ügyében a Pest Megyei Bíróság. A tárgyaláson az ügyészség az első fokon kiszabott pénzbüntetés súlyosbítását kérte, a védelem felmentésért fellebbezett. A tárgyaláson rákérdeztek a Fidesz-pártigazgató havi jövedelmére is, ő azonban nem kívánt nyilvánosan válaszolni.
Informatikai fejlesztés a bíróságokon
Közel 900 millió forint értékű, PHARE-támogatással megvalósuló bírósági informatikai fejlesztésről szóló szerződést írt alá az Országos Igazságszolgáltatási Tanács (OIT) a számítástechnikai alkalmazásfejlesztés tárgyában kiírt pályázat nyertes cégével hétfőn.
Dohánybírság: 12 millió forint
A nemdohányzók védelméről szóló törvény hatályba lépése óta az ÁNTSZ 87 ezer razziát tartott.
Hétfőn megkezdődött Várhegyi Attila egykori kulturális államtitkár büntetőperének másodfokú tárgyalása. Az eljárásban az ügyészség már csak különösen nagy értékben elkövetett hanyag kezeléssel vádolja a Fidesz pártigazgatóját.
Kína - halálra ítélték az ételmérgező vendéglőst
Kínában halálra ítélték egy nancsingi falatozó tulajdonosát, aki a tárgyaláson bevallotta: irigységből patkánymérget szórt a vetélytársa gyorséttermében készült ételekbe, 38 ember halálát okozva meggondolatlan tettével.
Trükkös komputermaffiák
Évente több milliárd forintnyi számítógép-tartozékot ad el négy maffiacsoport a magyarországi kereskedőknek. A komputermaffia off shore cégek, hajéktalanok és külföldiek nevére bejegyzett vállalkozások segítségével kerüli meg az adó- és vámszabályokat - írja a Népszabadság.
Egymilliós bírság egy szabálytalanul parkolónak
Több mint egymillió forintos parkolási díj megfizetésére kötelezett a bíróság egy budapesti autóst. A férfi több száz darab piros büntetés-zacskót gyűjtött össze 2 év alatt. Az autós fellebbez, mivel szerinte a parkolási társulás emberei nem tudták bizonyítani, hogy valóban ott parkolt és akkor, ahol és amikor megbüntették.
Nem biztos az ír igen az EU bővítésére
Nem lefutott ügy az október 19-re meghirdetett, második írországi népszavazás az Európai Unió bővítését szabályozó nizzai szerződés ratifikálásáról - derül ki egy most készített közvéleménykutatásból.
Ausztria - a távközlés liberalizálásának haszna
Mintegy 60 százalékkal mérsékelte a vezetékes telefon tarifáit és 3 milliárd euró "jóléti nyereséget" hozott a távközlési piac liberalizálása Ausztriában az elmúlt három év alatt - közölte pénteken Heinrich Otruba, az állami távközlési felügyelet vezetője Bécsben.
Strasbourg óva inti Romániát a ratifikációtól
Az Európai Parlament szerint az Egyesült Államokkal az amerikai állampolgárok büntetlenségéről kötött kétoldalú megállapodások ratifikálása összeegyeztethetetlen az uniós tagsággal.
Magyarország nem enged a versenyjogban
Továbbra sincs egyetértés az uniós tagállamok között abban, hogy az új tagok milyen pénzügyi támogatásra tarthatnak majd igényt.
Konferencia az emberi jogokról
2002.09.29.
A kisebbségek és a menekültek szenvednek a legjobban az emberi jogok megsértése miatt; bár Magyarországon e kérdésben megfelelő a jogi szabályozás, problémát jelent, hogy a jogszabályok üzenete nem jut el az emberekhez - hangzott el szombaton egy emberi jogi konferencián, Budapesten.
Egy kismama halála miatt emelnek vádat két orvos ellen
Csillebérci tábor: folytatódik a per
A Gyermek-, Ifjúsági és Sportminisztérium jogtiszta helyzetet akar a csillebérci gyermektábor ügyében, ezért nem kívánnak peren kívüli egyezséget kötni, jelentette ki Jánosi György miniszter.
Kártérítési per a Philipp Morris ellen
Vizsgálják a gyülekezési törvényt
Takács Albert, az állampolgári jogok országgyűlési biztosának általános helyettese júliusban vizsgálatot kezdett annak tisztázására, hogy a gyülekezési jog gyakorlásával kapcsolatos rendőrségi eljárások okoznak-e alkotmányos visszásságot.
Félmilliárdba került eddig a móri nyomozás
Óvatos becslések szerint is úgy félmilliárd forintba került eddig a május 9-i móri tömeggyilkosság nyomozása.
FBI-titkokat adtak ki egy terroristának
2002.09.27.
Az amerikai nemzetbiztonságot érintő, titkos dokumentumokat adtak ki véletlenül az előzetes letartóztatásban Virginiában raboskodó Zacarias Moussaouinak, akit a tavaly szeptember 11-i Amerika-ellenes terrortámadás miatt állítanak bíróság elé.
Hiányosságokat talált az MFB-nél a PSZÁF
Az erotikus ipar oldja meg a P2P törvényesítését?
Miközben a zene- és filmipar a legszívesebben megfojtaná a PC-k közötti közvetlen tartalomcserét, a "felnőttszórakoztató-ipar" a jelek szerint megtalálta a módját, miként lehet kiaknázni úgy a technológiát, hogy a tartalomszolgáltatók is ellenszolgáltatást kapjanak a munkájukért.
Hárommilliárdos kokainfogás a határon
Az 50 kiló kábítószert egy pelenkaforgalmazó cég címére feladott gépalkatrészek közé rejtették el. Az anyag, amelyet szeptemberben foglaltak le az ORFK nyomozói, olyan tiszta, hogy háromszoros higításban is forgalomba lehetett volna hozni.
Gyanúsított a Millenáris Kht. volt vezetője
A rendőrség Szervezett Bűnözés Elleni Igazgatóságán gyanúsítottként hallgatták ki Berkecz Máriát, a Millenáris Kht. volt igazgatóját.
Nyolcvanezer oldalnyi uniós joganyagot kell lefordítani
Folyamatosan ellenőrzik Brüsszelben az EU-joganyag lefordított részeit, amelyeket a tagjelölt országok küldenek az unió központjába.
Elkészült a határozat az euthanáziáról
Egy nagyon régi ügy eldöntése várható a közeli jövőben az Alkotmánybíróságon (AB). A Magyar Hírlap értesülése szerint lényegében elkészült a válasz arra a kérdésre: megengedhető-e a hazai gyakorlatban az euthanázia.
Torgyán tanúvallomást tett a rendőrségen
Torgyán József csütörtök délelőtt eleget tett a rendőrség idézésének, és megjelent, hogy két folyamatban lévő ügyben tanúként hallgassák ki a Szervezett Bűnözés Elleni Főigazgatóságon - mondta Németh Lajos, az Országos Rendőr-főkapitányság kommunikációs igazgató-helyettese az MTI-nek.
Kiberbűnözés elleni program a Fülöp-szigeteken
A Fülöp-szigetek információ technológiai és elektronikus kereskedelmi tanácsa (ITECC) egy olyan komplex "kiberbűnözési programot" tervez, amely a törvény, az oktatás és a bűnüldözés eszközeivel szeretné javítani az ország kibernetikus terének biztonságát.
Grigorij Pasko orosz újságírót és környezetvédelmi aktivistát hivatalosan is jelölték a 2002-es Szaharov-díjra. Ennek kapcsán az Amnesty International és a Greenpeace International ismét követelte az újságíró azonnali és feltétel nélküli szabadon engedését.
Aáry-Tamás Lajos marad az oktatási ombudsman
2002.09.26.
Ismét Aáry-Tamás Lajost, az oktatási jogok eddigi biztosát javasolta az Országos Köznevelés Tanács (OKNT) csütörtöki ülésén a hivatal vezetőjévé, Magyar Bálint oktatási miniszter elfogadta a grémium javaslatát.
Megszigorították a rendőrség gazdálkodását
Nem okoz ellehetetlenülést a rendőrség munkájában a néhány napja életbe léptetett szigorító intézkedés a gazdálkodásban - hangzott el az Országos Rendőr-főkapitányság sajtótájékoztatóján csütörtökön Budapesten.
Törvénytelenül működött a KDNP
A Legfelsőbb Bíróság (LB) csütörtöki jogerős ítélete értelmében 1997-től 2002-ig törvénytelenül működött a Kereszténydemokrata Néppárt (KDNP), a döntés értelmében a Varga László vezette törvényes KDNP politikusai kerülhetnek a párt vezető testületébe - értékelte Harrach Péter, a Magyar Kereszténydemokrata Szövetség (MKDSZ) elnöke az LB ítéletét aznapi, az MTI-hez eljuttatott közleményében.
Kormánydöntésre vár az elektronikus levéltár
Sikerrel zárult az elektronikus levéltár kísérleti modellje a Magyar Országos Levéltárban - jelentették be csütörtökön az intézmény vezetői.
Brit bírság euróban
A francia Hubert Bouchet védekezése szerint egy ajtón akart kilépni Cardiff repülőtérén, szeptember 11-én. Az ajtó nem nyílt ki, s a férfi úgy gondolta, hogy a nagy piros gomb megnyomása jelenti a megoldást. Ez tévedés volt. A teljes repülőtér területéről pánikszerűen menekítették ki az embereket, és az egy évvel ezelőtti szeptember 11-i tragédiáról is az épületen kívül emlékeztek meg.
A Legfelsőbb Bíróság 17 év fegyházbüntetésre ítélte Ambrus Attilát
Tizenhét év fegyházbüntetésre ítélte Ambrus Attilát, a Whiskys néven elhíresült rablót a Legfelsőbb Bíróság (LB) csütörtökön kihirdetett másodfokú, jogerős ítéletében.
Egy támadás érte a WTC két tornyát
A New York-i Világkereskedelmi Központ (WTC) két felhőkarcolójának tavaly szeptember 11-ikei lerombolása egy amerikai bíróság döntése szerint biztosítási szempontból egy eseménynek számít, vagyis az ügyben érintett biztosító társaságoknak csak egyszeres biztosítási összeget kell kifizetniük.
Hamis pénz a bankjegy automatában
Kínos pénzhamisítási botrány terjeng Brüsszelben: egy 70 éves nyugdíjas hamis 50 euróst kapott egy fali bankjegykiadó automatából - ahonnan pedig legkevésbé várta.
Az NKÖM pert fontolgat a Magyar Rádió ellen
A Nemzeti Kulturális Örökség Minisztériuma (NKÖM) levelet írt Kondor Katalinnak, a Magyar Rádió elnökének. Lugosi Viktória, az NKÖM kommunikációs igazgatója azt írja, a tárca jogi lépések megtételét fontolgatja, valamint, hogy panasszal fordul az ORTT-hez, mert a rádió rövid időn belül második alkalommal tagadja meg a kulturális minisztérium közérdekű közleményének sugárzását.
Folytatódik Milosevics pere Hágában
Kéthetes szünet után Hágában folytatódik a Nemzetközi Törvényszék előtt háborús bűnökkel vádolt Szlobodan Milosevics pere.
Mégis kihallgathatják Torgyánt
Várhatóan napokon belül kihallgatják tanúként Torgyán József volt agrárminisztert és feleségét a rendőrség Szervezett Bűnözés Elleni Igazgatóságán. A kisgazdapárt elnökét az agrárügyekben folytatott terjedelmes nyomozás ügyében kívánják meghallgatni a vizsgálók.
Szélesedő közigazgatási vizsgálatok
Hét, az előző kormányzat tevékenységéhez kötődő ügyben tett eddig feljelentést az ügyészségen a közpénzügyi államtitkárság - értesült a Népszabadság.
Akár ezer településen maradhat el a voksolás
Kilencszáz településen még nincs polgármester-, ezerszáz helyen pedig nincs elég helyi képviselőjelölt - e riasztó adatokról számolt be az Országos Választási Iroda (OVI) tegnap délután.
Újabb kalandok a görög játéktörvény körül
Három internet kávézó tulajdonosának megalázó meghurcoltatása - és felmentése - után a görög kormány némileg visszakozott a világszerte nagy megdöbbenést keltett játéktörvénnyel kapcsolatban, amikor szóvivője kijelentette, hogy a törvény nem vonatkozik a számítógépes játékok többségére.
Már írják a csatlakozási szerződéseket
Bár a csatlakozási tárgyalások lezárásának időpontja még kérdéses, már valamennyi fejezetről zajlik a kitárgyalt részek szerződéses formába öntése.

References: bíróság 
 bíróság 
 Bíróság 
 Bíróság 
 Bíróság 
 bíróság